Prop de 200 xiquetes i xiquets estan gaudint de l’Escola d’Estiu, la Summer School i l’Estiu Jove a Burjassot
2025-07-24

Aquest matí (2-07-2018) l’Auditori de la Casa de Cultura es convertia en un Poblat Guajari. Un especial i divertit poblat indi en el qual les xiquetes i els xiquets de Burjassot, al costat dels joves, gaudiran d’un estiu diferent ple de visites, de cultura, d’oci, de solidaritat i compromís, de valors…dins de l’Escola d’Estiu, la Summer School i l’Estiu Jove que, cada any, organitza l’Ajuntament de Burjassot, des de l’Institut Municipal de Cultura i Joventut.

Amb una divertida animació en la qual “Mama terra” els ha posat com a missió ser més respectuosos amb el mitjà que els envolta i el dur a terme diferents accions per a conscienciar a les seues famílies, amics i a la societat en general de la importància de cuidar el Medi Ambient, els alumnes i les alumnes de l’Escola d’Estiu, la Summer School i l’Estiu Jove s’han anat distribuint en els seus grups per edats i han donat per iniciada la setmana d’activitats.